WHA ออกหุ้นกู้ครั้งที่ 4 มูลค่า 250 ลบ. ดบ.3.70%
WHA ออกหุ้นกู้ไม่ด้อยสิทธิและไม่มีประกันครั้งที่ 4 มูลค่า 250 ลบ. อายุ 2 ปี ดบ. 3.70% ผู้จัดจำหน่าย SCB-ธนาคารยูโอบี
8 ต.ค. 2558

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ระบุว่า ตามที่ที่ประชุมสามัญผู้ถือหุ้นบริษัท ประจำปี 2558 เมื่อวันที่ 24 เม.ย. 58 อนุมัติให้บริษัทออกและเสนอขายหุ้นกู้ในวงเงิน 7,000 ล้านบาท ซึ่งบริษัทได้มีการออกหุ้นกู้ตามมติดังกล่าวแล้วมูลค่าทั้งสิ้น 2,750 ล้านบาท
ทั้งนี้บริษัทได้ดำเนินการออกหุ้นกู้ตามมติดังกล่าวเป็นครั้งที่ 4 จำนวน 250 ล้านบาท เมื่อวันที่ 7 ตุลาคม 2558  ชื่อเฉพาะของหุ้นกู้หุ้นกู้ไม่ด้อยสิทธิและไม่มีประกันของบริษัท ดับบลิวเอชเอ คอร์ปอเรชั่น จำกัด (มหาชน) ครั้งที่ 4/2558 ครบกำหนดไถ่ถอนปี พ.ศ. 2560 ประเภทของหุ้นกู้หุ้นกู้ชนิดระบุชื่อผู้ถือ ประเภทไม่มีประกัน ไม่ด้อยสิทธิ และไม่มีผู้แทนผู้ถือหุ้นกู้
สำหรับจำนวนหุ้นกู้ที่เสนอขาย250,000 หน่วย มูลค่าที่ตราไว้ หน่วยละ1,000 บาท ราคาเสนอขาย หน่วยละ1,000 บาทมูลค่าหุ้นกู้ที่เสนอขาย250,000,000 บาทอายุหุ้นกู้2 ปี 3 วัน นับจากวันออกหุ้นกู้ วันออกหุ้นกู้7 ตุลาคม พ.ศ. 2558 วันครบกำหนดไถ่ถอนหุ้นกู้10 ตุลาคม พ.ศ. 2560 อัตราดอกเบี้ย คงที่ร้อยละ 3.70 ต่อปี ตลอดอายุหุ้นกู้
โดยกำหนดชำระดอกเบี้ยจะชำระดอกเบี้ยทุกๆ 6  เดือน ในวันที่ 7 เมษายน และวันที่ 7 ตุลาคม ของทุกปี ตลอดอายุหุ้นกู้ โดยจะเริ่มชำระดอกเบี้ยงวดแรกในวันที่ 7 เมษายน พ.ศ. 2559 สำหรับวันกำหนดชำระดอกเบี้ยงวดสุดท้ายจะเลื่อนจากวันที่ 7 ตุลาคม พ.ศ. 2560 เป็นวันที่ 10 ตุลาคม พ.ศ. 2560 ซึ่งเป็นวันครบกำหนดไถ่ถอนหุ้นกู้ โดยผู้จัดการการจัดจำหน่ายหุ้นกู้คือธนาคารไทยพาณิชย์ จำกัด (มหาชน) ,ธนาคารยูโอบี จำกัด (มหาชน)